Doctorul care s-a oferit voluntar să se infecteze cu coronavirus a explodat: 'Sunt niște cretinisme. Vor afecta în mare măsură procesul de învățământ'
Doctorul ieșean Răzvan Constantinescu, cel care la începutul pandemiei de coronavirus s-a oferit voluntar să se infecteze cu SARS-CoV-2, a făcut un rezumat al primelor două zile de școală.

Constantinescu susține că, din ceea ce i-au povestit prietenii săi profesorii, măsurile luate de autorități vor afecta în mare măsură procesul de învățământ.

Totodată, doctorul consideră aceste măsuri „niște cretinisme”.

Postarea integrală făcută de Răzvan Constantinescu:

„PUȘCĂRIA DE COPII

Am așteptat cu nerăbdare istorisirile din primele două zile de școală. Știam că măsurile cu măștile, cuștile de plexiglas și împărțirea în două (live și on-line) a claselor sunt niște cretinisme, dar nu credeam că ele vor afecta în mare măsură procesul de învățământ. M-am înșelat.
Fac un rezumat a ceea ce mi-au povestit prietenii mei, profesori în școlile și liceele din Iași, și nu numai:
1. Profesorii au ochii injectați. Vorbitul întruna sub mască face ca aerul expirat să aibă traseu ascendent către globii oculari. Este și o ilustrare a ceea ce vă spun eu de câteva luni, că masca are efect protector nul față de fluxul aerian care poate conține viruși.
2. Trebuie să vorbești mult mai tare în toate aceste ore. Lipsa mimicii și a mișcărilor vizibile ale buzelor reprezintă un handicap pentru expunerea profesorului.
3. Nu poți scoate copiii la tablă, nu le vei putea da, când va fi nevoie, extemporal.
4. Pare că tot copiii suportă cel mai bine situația, însă nu sunt cunoscute efectele medicale și psihologice ale purtatului inutilelor măști.
5. În timpul pauzelor, elevii rămân în bănci. Doar într-o singură pauză, conform programării, au voie să iasă afară și atunci, obligatoriu, însoțiți de profesor. Cei mai mulți mi-au relatat că aveau sentimentul că sunt ”gardieni de pușcărie”.

Pentru ce toate astea, idioților?!
Sunt aproape unanim recunoscute următoarele constatări:
a) copiii nu fac boala;
b) subiecții care nu fac boala sunt cel mult asimptomatici;
c) asimptomaticii nu transmit infecția, nu sunt vectori de propagare a epidemiei;
d) masca nu ajută pe omul sănătos în a se proteja de a fi infectat, poate fi uneori utilă pentru ca omul bolnav să nu disipeze în jur cantități mari de virus.
Și, atunci, de ce aceste măsuri demente? Ce logică au ele?
Pentru nemeniciile unor incompetenți ca Tătaru ori ale unor psihopați precum Arafat, nu profesorii, nu copiii, nici chiar marionetele respective nu sunt principalii vinovați. Principalii vinovați suntem noi, cei care acceptăm mascarada!
Sâmbătă, pe 19 septembrie, de la orele 16, vom protesta în Piața Universității și împotriva acestor golănii!”
[(('Controlul populației',), 33), (('Înșelăciune',), 212), (('Remedii miraculoase',), 199), (('Supremația Românească',), 9), (('Noua Ordine Mondiala',), 54), (('Înșelăciune', 'Big Pharma'), 176), (('Satiră',), 270), (('Remedii miraculoase', 'Religie'), 47), (('Reticență la vaccinare',), 139), (('Plandemic',), 181), (('Armă biologică',), 256), (('5G',), 67)]